stanford-oval/wikipedia huggingface dataset:
สุศรุตะ

| มหาฤษี สุศรุตะ |
| --- | --- |
ภาพวาดสีน้ำแสดงสุศรุตะ
เกิด: อินเดีย
มีชื่อเสียงจาก: ผู้ประพันธ์ สุศรุตสังหีตา
อาชีพทางวิทยาศาสตร์
สาขา: แพทยศาสตร์ ศัลยศาสตร์ ทันตแพทยศาสตร์ สูตินรีเวชศาสตร์
 
สุศรุตะ (ภาษาสันสฤต: सुश्रुत, IAST: Suśruta, ตรงตัว: "ผู้ฟังมาดี") เป็นแพทย์ชาวอินเดียโบราณผู้เป็นที่รู้จักจากผลงานประพันธ์ สุศรุตะ-สังหีตา ซึ่งเป็นหนึ่งในเอกสารที่บันทึกเกี่ยวกับความรู้ทาวการแพทย์ของอินเดียโบราณที่ยังหลงเหลืออยู่และเก่าแก่ที่สุด เป็นรากฐานและพื้นฐานสำคัญของการแพทย์แบบอายุรเวท
ดูเพิ่ม

จารกะ
แหล่งข้อมูลอื่น

Sutrasthana, Nidanasthana, Sharirasthana, Cikitsasthana, Kalpasthana, Uttaratantra: English translation, proofread, correct spelling, interwoven glossary
The Suśruta Project, http://sushrutaproject.org, a Canadian research project at the University of Alberta aimed at establishing a new Sanskrit text of the Suśrutasaṃhitā based on recently discovered medieval manuscripts in Nepal
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 2 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เนเธอร์แลนด์ 
อื่น ๆ:  IdRef
รายชื่อละครโทรทัศน์ไทย พ.ศ. 2559

ต่อไปนี้คือ รายชื่อละครโทรทัศน์ไทยที่ออกอากาศใน พ.ศ. 2559
อลูคอน

บริษัท อลูคอน จำกัด (มหาชน) หรือเรียกชื่อเต็มที่รู้จักกันดีที่มีชื่อเต็มคือ บริษัท อะลูมิเนียมคอนเทนเนอร์ อินดัสตรี้ส์ จำกัด (มหาชน) บริษัทประกอบกิจการอุตสาหกรรมบรรจุภัณฑ์อะลูมิเนียม และเป็นผู้ผลิตหลอดอะลูมิเนียมรายแรกในประเทศไทย เข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 10 พฤศจิกายน พ.ศ. 2532 และบริษัทฯได้แปลงสภาพเป็นบริษัทมหาชนจำกัด ใช้ชื่อว่า บริษัท อลูคอน จำกัด (มหาชน) เมื่อวันที่ 27 พฤษภาคม พ.ศ. 2537 โดยมีนาย สมชาย อังสนันท์ เป็น ประธานกรรมการ และนาย ทะคะอะกิ ทาเคะอุจิ เป็น กรรมการผู้จัดการ โดยที่ตั้งของบริษัทและโรงงาน ตั้งอยู่ ณ เลขที่ 500 หมู่ 1 ซอยศิริคาม ถนนสุขุมวิท (ขาเข้ากรุงเทพฯ) ตำบลสำโรงเหนือ อำเมืองสมุทรปราการ จังหวัดสมุทรปราการ 10270 โทรศัพท์ 0-2398-0147 เว็บไซต์ www.alucon.th.com
อลิเซีย ซิลเวอร์สโตน

| อลิเซีย ซิลเวอร์สโตน |
| --- | --- |

สารนิเทศภูมิหลัง
เกิด: 4 ตุลาคม พ.ศ. 2519 (47 ปี)
อลิเซีย ซิลเวอร์สโตน (Alicia Silverstone)  เกิดเมื่อวันที่  4 ตุลาคม พ.ศ. 2519 (ค.ศ. 1976) ที่ซานฟรานซิสโก รัฐแคลิฟอร์เนีย สหรัฐอเมริกา
เริ่มต้นวงการการแสดงในวงการโทรทัศน์ของอเมริกา เป็นที่รู้จักจากการแสดงในมิวสิกวิดีโอของแอโรสมิธ ในเพลงเครซีและไครอินร่วมกับลิฟ เทเลอร์ จนเป็นที่รู้จัก และยังได้แสดงในภาพยนตร์ของฮอลลีวูดหลายเรื่องได้แก่เรื่อง Clueless ในปี พ.ศ. 2538 (ค.ศ. 1995) และภาพยนตร์เรื่องอื่น ๆ เช่น Hideaway พ.ศ. 2538 (ค.ศ. 1995)  Batman & Robin พ.ศ. 2540 (ค.ศ. 1997) Blast from the Past พ.ศ. 2541 (ค.ศ. 1998)  Love's Labour's Lost พ.ศ. 2542 (ค.ศ. 1999) เป็นต้น
ออโตมาตา

ออโตมาตา อาจหมายถึง:
เครื่องกลอัตโนมัติ เป็นความหมายตามรากศัพท์ หมายถึงเครื่องจักรกลที่สามารถเคลื่อนไหวได้เอง
ออโตมาตา ในวิทยาการคอมพิวเตอร์เชิงทฤษฎี หมายถึงโมเดลทางคณิตศาสตร์ที่ศึกษาเกี่ยวกับเครื่องจักรสถานะจำกัด
สกุลเสือลายเมฆ

| สกุลเสือลายเมฆ ช่วงเวลาที่มีชีวิตอยู่: ไพลสโตซีนตอนต้นถึงปัจจุบัน |
| --- | --- |

เสือลายเมฆ (Neofelis nebulosa)

เสือลายเมฆบอร์เนียว (Neofelis diardi)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
อันดับย่อย:: เฟลิฟอเมีย Feliformia
วงศ์:: เสือและแมว Felidae
วงศ์ย่อย:: วงศ์ย่อยเสือใหญ่ Pantherinae
สกุล:: สกุลเสือลายเมฆ Neofelis Gray, 1867

ชนิดต้นแบบ
Felis macrocelis 
ชนิด
 N. nebulosa  N. diardi

ขอบเขตของสกุลเสือลายเมฆ
สกุลเสือลายเมฆ (ชื่อวิทยาศาสตร์: Neofelis) เป็นสกุลของเสือ 2 ชนิดเพิ่มเติมในเอเชียตะวันออกเฉียงใต้ คือ: เสือลายเมฆ (Neofelis nebulosa) ในเอเชียภาคพื้นทวีป และเสือลายเมฆบอร์เนียว (Neofelis diardi) ในเกาะสุมาตราและเกาะบอร์เนียว
โดยคำว่า Neofelis นั้น มาจากภาษากรีกคำว่า neo- (νέος-) หมายถึง "ใหม่" และภาษาละตินคำว่า fēles หมายถึง "แมว" รวมความแล้วหมายถึง "แมวใหม่"
ประวัติทางอนุกรมวิธาน

สกุลนี้ตั้งขึ้นโดย จอห์น เอ็ดเวิร์ด เกรย์ นักสัตววิทยาชาวอังกฤษ ใน ค.ศ. 1867 ซึ่งประกอบด้วยสัตว์ 2 ชนิด คือ Neofelis macrocelis ที่ปรากฏในหิมาลัย, มะละกา และไทย กับNeofelis brachyurus ที่พบในอดีตฟอร์โมซา
เรจินัลด์ อินเนส โพค็อกยอมรับการจัดอันดับอนุกรมวิธานของ Neofelis ใน ค.ศ. 1917 แต่ยอมรับเพียงชนิด Neofelis nebulosa กับชนิดย่อยบางส่วน และถือให้ macrocelis เป็นตัวอย่างต้นแบบแรก เป็นเวลาเกือบ 90 ปีที่มีการยอมรับการจัดอันดับ Neofelis ในฐานะสกุลชนิดเดียวอย่างกว้างขวาง
ใน ค.ศ. 2006 มีผู้พบว่า Neofelis diardi มีความแตกต่างจากญาติบนพื้นทวีป Neofelis nebulosa และจัดให้เป็นชนิดต่างหาก
คุณลักษณะ

ลักษณะเด่นของเสือในสกุลนี้ คือ มีกะโหลกส่วนใบหน้าที่กว้าง หน้าผากมีขนาดใหญ่และจมูกยาว ขากรรไกรล่างและขากรรไกรบนมีฟันเขี้ยวที่คมและปลายขอบตัดขวาง ซึ่งกะโหลกลักษณะนี้คล้ายคลึงกับเสือเขี้ยวดาบที่สูญพันธุ์ไปแล้วตั้งแต่ยุคก่อนประวัติศาสตร์ นอกจากนี้แล้วเสือลายเมฆที่พบในภูมิภาคซุนดามีเขี้ยวบนยาวและมีเพดานปากที่แคบระหว่างเขี้ยวนั้น
โดยรวมแล้ว เสือลายเมฆเป็นเสือขนาดใหญ่ที่มีรูปร่างเล็กกว่าเสือขนาดใหญ่ชนิดอื่น ๆ พบกระจายพันธุ์เฉพาะภูมิภาคเอเชียอาคเนย์ไปจนถึงเกาะบอร์เนียว และพบได้ในพื้นที่ภาคกลางและภาคใต้ของจีน
การจำแนก

เสือลายเมฆ (Neofelis nebulosa) พบกระจายพันธุ์อย่างกว้างขวางตั้งแต่ภูมิภาคจีนตอนกลางและตอนใต้ จนถึงภูมิภาคเอเชียอาคเนย์ ที่เป็นผืนแผ่นดินใหญ่
เสือลายเมฆบอร์เนียว (Neofelis diardi) เป็นชนิดที่เพิ่งได้รับการยอมรับว่าเป็นชนิดใหม่ แยกออกมาในปี ค.ศ. 2006 พบได้ในหมู่เกาะต่าง ๆ ของอินโดนีเซีย และภูมิภาคซุนดา มีลักษณะเด่น คือ มีฟันเขี้ยวที่ยาวมาก จนนับได้ว่ายาวที่สุดในบรรดาสัตว์ประเภทเสือและแมวทั้งหมด
แหล่งข้อมูลอื่น

ข้อมูลที่เกี่ยวข้องกับ Neofelis ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q269871  Wikispecies: Neofelis  ADW: Neofelis  BioLib: 2001  BOLD: 83179  EoL: 42405  Fossilworks: 158791  GBIF: 2435078  iNaturalist: 41971  IRMNG: 1368723  ITIS: 183808  MSW: 14000221  NCBI: 61451  Plazi: 9B38844F-18BA-AF8F-207C-D082CFFA7EFE  uBio: 105511  ZooBank: 6A4ABEDE-DBF3-4ACD-B12C-7631B6744990 
ลักษณะกะโหลกและฟันเขี้ยวของเสือลายเมฆ
อภิเชษฐ์ พุฒตาล

| ข้อมูลส่วนตัว |
| --- | --- | --- | --- |
ชื่อเต็ม:  อภิเชษฐ์ พุฒตาล
ส่วนสูง:  1.73 m (5 ft 8 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  โปลิศ เทโร (ผู้ช่วยผู้ฝึกสอน)
สโมสรเยาวชน
2537-2539:  ราชประชา
สโมสรอาชีพ*
| ปี |  ทีม |  ลงเล่น |  (ประตู) |
| 2540-2545 |  ราชประชา |  102 |  (2) |
| 2546 |  พนักงานยาสูบ |  8 |  (0) |
| 2547-2550 |  การไฟฟ้าส่วนภูมิภาค |  61 |  (3) |
| 2550 |  บัณฑิต-หลักทรัพย์ |  27 |  (1) |
| 2551 |  การไฟฟ้าส่วนภูมิภาค |  30 |  (2) |
| 2552-2554 |  บุรีรัมย์ พีอีเอ |  44 |  (1) |
| 2555 |  บุรีรัมย์ ยูไนเต็ด |  96 |  (5) |
| 2556-2559 |  บีอีซี เทโรศาสน |  80 |  (0) |
| 2560 |  อาร์มี่ ยูไนเต็ด |  12 |  (0) |
ทีมชาติ
| 2546–2555 |  ไทย |  7 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อภิเชษฐ์ พุฒตาล (10 สิงหาคม 2521) อดีตนักฟุตบอลชาวไทยเล่นในตำแหน่งกองหลัง เคยได้ร่วมเล่นในฟุตบอลทีมชาติเยาวชน 17 ปี (บอลโลกรอบสุดท้าย) และปรีโอลิมปิก ปัจจุบันเป็นผู้ช่วยผู้ฝึกสอนให้กับโปลิศ เทโร
อภิเชษฐ์จบการศึกษาระดับปริญญาโท ปัจจุบันทำงาน นบท.4 ฝ่ายสื่อสารโทรคมนาคม (ฝสค.) ส่วนกลาง
ประวัติ

อภิเชษฐ์ พุฒตาล หรือ เปิ้ล เกิดวันที่ 10 สิงหาคม 2521 ที่อำเภอพระประแดง จังหวัดสมุทรปราการจบชั้นประถมศึกษาที่โรงเรียนสามัคคีบำรุง และเรียนต่อชั้น ม.1 - ม.2 ที่โรงเรียนราชประชาสมาสัย ฝ่ายมัธยม รัชดาภิเษก ในพระบรมราชูปถัมภ์ก่อนจะได้รับทุนเรียนชั้น ม.3 ที่โรงเรียนปานะพันธ์วิทยา กรุงเทพมหานคร และเรียนที่โรงเรียนนี้จนจบชั้น ม.6 จากนั้นจึงได้เข้ามาศึกษาต่อที่คณะรัฐศาสตร์ มหาวิทยาลัยธรรมศาสตร์จนจบปริญญาตรี และศึกษาต่อปริญญาโทสาขาบริหารองค์การและการจัดการที่มหาวิทยาลัยศรีปทุม
อภิเชษฐ์ เป็นนักเตะเยาวชนของสโมสรราชประชาตั้งแต่อายุ 16 ปี เดิมทีเล่นเป็นมิดฟิลด์ตัวรับโดยลงเล่นฟุตบอลเยาวชนควีนส์คัพถึง 3 ปีด้วยกัน และหลังจากที่มีผลงานโดดเด่นจึงทำให้ติดทีมชาติไทยชุดอายุไม่เกิน 16 ปี ซึ่งมีชาญวิทย์ ผลชีวินเป็นกุนซืออยู่ในตอนนั้นจึงได้ปรับเปลี่ยนตำแหน่งมาเล่นเป็นแบ็คขวาและเล่นตำแหน่งนี้เรื่อยมา ก่อนจะเลื่อนขึ้นมาเล่นทีมชาติไทยชุดอายุไม่เกิน 17 ปี,19 ปีและชุดอายุไม่เกิน 23 ปีในปรีโอลิมปิก
ในปีพ.ศ. 2540 อภิเชษฐ์ ได้ขึ้นมาเล่นให้ทีมชุดใหญ่ของราชประชาเป็นครั้งแรกในสมัยที่มี สุทิน ไชยกิตติ เป็นกุนซือและยึดตำแหน่งตัวจริงได้ในปี 2541 มีผลงานกับทีมคือได้รองแชมป์ควีนส์คัพปี 2542 ก่อนจะย้ายไปร่วมทีมพนักงานยาสูบในปี พ.ศ. 2546 และติดทีมชาติชุดใหญ่ในที่สุด การสูญเสียอภิเชษฐ์ไปทำให้ราชประชาตกชั้นจากลีก ดิวิชั่น 1
อภิเชษฐ์ ย้ายทีมอีกครั้งในปี 2547 โดยไปร่วมทีมการไฟฟ้าส่วนภูมิภาคเป็นกำลังสำคัญของทีมพร้อมกับพาทีมเลื่อนชั้นไปเล่นไทยแลนด์พรีเมียร์ลีกในฐานะรองแชมป์ดิวิชั่น 1ปี2547 แต่ในเลกที่ 2 ของฤดูกาล 2550 อภิเชษฐ์ ก็ย้ายทีมอีกครั้งคราวนี้ย้ายไปร่วมทีมรัตนบัณฑิต-หลักทรัพย์ในดิวิชั่น 1แต่ก็ยังเป็นสมาชิกทีมชาติไทยชุดเอเชี่ยนคัพ ปี 2550,คิงส์คัพ ปี 2550และฟุตบอลโลกรอบคัดเลือกปี 2551 และต่อมาได้ย้ายไปอยู่บีอีซี เทโรศาสนและค้าแข้งกับอาร์มี่ ยูไนเต็ดเป็นสโมสรสุดท้าย ถึงแม้ อภิเชษฐ์ จะมีอายุมากแต่ก็มีความสามารถพิเศษ คือ การสปีตความเร็วในการวิ่ง โดยมักจะโดนนักข่าวกีฬาแซวเล่นๆว่า "เด็กอายุ 18 ยังอาย" เมื่อครั้งเปิดฤดูกาล ไทยพรีเมียร์ลีก 2555
อภิเชษฐ์ เป็นผู้ช่วยผู้ฝึกสอนให้กับ สโมสรฟุตบอลโปลิศ เทโร แต่เนื่องจาก รังสรรค์ วิวัฒน์ชัยโชค  ต้องเดินทางไปอบรมโปรไลเซนต์ ที่ กรุงโตเกียว ประเทศญี่ปุ่น ระหว่างวันที่ 22 มิถุนายน - 13 กรกฎาคม 2562 ทำให้เขาขึ้นมาเป็นผู้ฝึกสอนแทนเป็นการชั่วคราว
ผลงานด้านฟุตบอล

เยาวชน 17 ปี (บอลโลกรอบสุดท้าย)
ปรีโอลิมปิค
เอเชี่ยน คัพ 2550
คิงส์คัพ
หม่อมบุษบา

ระวังสับสนกับ หม่อมราชวงศ์บุษบา สธนพงศ์
| หม่อมบุษบา |
| --- | --- |
หม่อมเจ้า
พระสวามี: สมเด็จพระเจ้ากรุงธนบุรี
ราชวงศ์: บ้านพลูหลวง (ประสูติ) ธนบุรี (เสกสมรส)
พระบิดา: กรมหมื่นจิตรสุนทร
หม่อมบุษบา (หรือ บุบผา) มีพระนามเดิมว่า หม่อมเจ้ามวน หรือ กระจาด เป็นพระธิดาในกรมหมื่นจิตรสุนทร และเป็นพระราชนัดดาในสมเด็จพระเจ้าอยู่หัวบรมโกศ หลังการเสียกรุงศรีอยุธยาครั้งที่สอง หม่อมบุษบาได้ถวายตัวเข้าเป็นบาทบริจาริกาในสมเด็จพระเจ้ากรุงธนบุรี
พระประวัติ > ชีวิตตอนต้น

หม่อมบุษบา หรือบุบผา ปรากฏอยู่ใน คำให้การชาวกรุงเก่า ระบุว่ามีพระยศและพระนามเดิมว่า หม่อมเจ้ามวน เป็นพระธิดาในกรมหมื่นจิตรสุนทร (พระนามเดิม พระองค์เจ้ามังคุด) กับหม่อมห้ามไม่ปรากฏนาม ส่วน จดหมายความทรงจำของพระเจ้าไปยิกาเธอ กรมหลวงนรินทรเทวี ระบุพระนามว่า หม่อมเจ้ากระจาด และคาดว่าน่าจะเป็นบุคคลเดียวกัน จากความขัดแย้งภายในราชสำนักช่วงปลายกรุงศรีอยุธยา ที่มีเจ้าทรงกรมสามพระองค์ (เรียกว่า เจ้าสามกรม) ได้แก่ กรมหมื่นจิตรสุนทร กรมหมื่นสุนทรเทพ และกรมหมื่นเสพภักดี พยายามก่อการรัฐประหารแย่งชิงราชสมบัติของสมเด็จพระเจ้าอุทุมพร โดยมีกรมหมื่นเทพพิพิธต่อต้านการรัฐประหารดังกล่าว และทำให้เจ้าสามกรมถูกประหารทั้งหมด
ครั้นเมื่อถึงการเสียกรุงศรีอยุธยาครั้งที่สอง หม่อมบุษบาไม่ได้ถูกกวาดไปฝั่งเมืองพม่าด้วย หากแต่ถูกกักขังไว้ที่ค่ายโพธิ์สามต้น ร่วมกับเจ้านายฝ่ายในพระองค์อื่นที่ยังตกค้างอยู่ ต่อมาสมเด็จพระเจ้ากรุงธนบุรี ยกทัพขึ้นไปตีค่ายโพธิ์สามต้นคืนจากสุกี้พระนายกอง จึงทรงรับอุปการะเจ้านายฝ่ายในจากกรุงเก่ามาชุบเลี้ยง ดังปรากฏใน พระราชพงศาวดารฉบับพระราชหัตถเลขา ระบุไว้ความว่า
"...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้..."
พระประวัติ > ในราชสำนักธนบุรี

สมเด็จพระเจ้ากรุงธนบุรีเองก็ทรงมีพระราชประสงค์ที่จะชุบเลี้ยงเชื้อพระวงศ์จากกรุงเก่ามาเป็นบาทบริจาริกา ด้วยมุ่งหวังที่จะผสมสายเลือดเจ้าเก่าเข้ากับสายเลือดของพระองค์ เพราะทรงรับเจ้านายฝ่ายในจากราชสำนักอยุธยามาชุบเลี้ยงเป็นบาทบริจาริกาจำนวนสี่พระองค์ ได้แก่ เจ้ามิตร เจ้ากระจาด เจ้าอุบล และเจ้าฉิม โดยสมเด็จพระเจ้ากรุงธนบุรีได้พระราชทานพระนามใหม่แก่พระองค์ว่า "บุษบา" ดังปรากฏใน จดหมายความทรงจำของพระเจ้าไปยิกาเธอ กรมหลวงนรินทรเทวี ระบุความไว้ตอนหนึ่งว่า
"...บุตรกรมหมื่นจิตรสุนทร หม่อมเจ้ากระจาด ให้ชื่อว่าบุษบา บุตรกรมพระราชวัง หม่อมเจ้ามิต ประทานชื่อประทุม บุตรกรมหมื่นเทพพิพิธ หม่อมมงคล หม่อมพควม พี่หม่อมอุบล บุตรเจ้าฟ้าจีด เลี้ยงเสมอกันทั้ง ๔ คน แต่โปรดหม่อมฉิม หม่อมอุบล ประทมอยู่คนละข้าง..."
อย่างไรก็ตาม เจ้านายเหล่านี้ล้วนขาดที่พึ่งในช่วงผลัดเปลี่ยนราชวงศ์ การช่วงชิงอำนาจราชสำนักฝ่ายในจึงน่าจะเป็นทางออกที่ดีที่สุดสำหรับเจ้าผู้หญิง หม่อมบุษบาถูกรายล้อมไปด้วยเจ้าฝ่ายในที่เป็นศัตรูทางการเมืองของพระบิดา โดยเฉพาะหม่อมอุบล ซึ่งเป็นพระธิดาของกรมหมื่นเทพพิพิธ ผู้เป็นสาเหตุที่ทำให้กรมหมื่นจิตรสุนทรต้องถูกประหาร แต่หลังการประหารชีวิตหม่อมฉิมและหม่อมอุบลในคดีฝรั่งจับหนู สมเด็จพระเจ้ากรุงธนบุรีไม่สบายพระทัย และตรัสว่าจะกระทำอัตวินิบาตกรรมตามหม่อมอุบล  ร้อนไปถึงท้าวทรงกันดาล (ทองมอญ) และเตี่ยหม่อมทองจันทน์นิมนต์พระเข้ามาชุมนุมสงฆ์ถวายพระพรสมเด็จพระเจ้ากรุงธนบุรีเพื่อขอชีวิต เมื่อสมเด็จพระเจ้ากรุงธนบุรีกลับมามีสติสมประดีแล้วจึงพระราชทานเงินแก่ผู้ตามเสด็จ โดยหม่อมบุษบาได้ปรากฏในเอกสารอีกครั้งดังเนื้อความใน จดหมายความทรงจำของพระเจ้าไปยิกาเธอ กรมหลวงนรินทรเทวี ความว่า
"...สำเร็จโทษแล้วไม่สบายพระไทย คิดถึงหม่อมอุบล ว่ามีครรภ์อยู่ 2 เดือน ตรัสว่าจะตายตามหม่อมอุบลว่าใครจะตายกับกูบ้าง เสม เมียกรมหมื่นเทพพิพิธ ว่าจะตามเสด็จ หม่อมทองจันทน์ หม่อมเกษ หม่อมลา สั่งบุษบาตามเสด็จด้วย ประทานเงินคนละ 1 ชั่ง ให้บังสุกุลตัว ทองคนละ 1 บาท ให้ทำพระแล้ว ให้นั่งในแพหยวก นิมนต์พระเข้ามาบังสุกุลแล้วจะประหารชีวิตรคนที่ยอมตามเสด็จนั้นก่อน แล้วท่านจะแทงพระองค์ท่านตามไปอยู่กันเจ้าข้า พระสตินั้นฟั่นเฟือน เจ้าคุณใหญ่ทรงกันดาล กับเตี่ยหม่อมทองจันทน์ นิมนต์พระเข้ามามาก ชุมนุมสงฆ์ถวายพระพรขออย่างให้ทำหาควรไม่ ว่าที่จะได้พบกันนั้นหามิได้แล้ว ถวายพระพรขอชีวิตรไว้ ได้พระสติคืนสมประดีประทานเงินเติมให้แก่ผู้รับตามเสด็จนั้น..."
เชิงอรรถ > บรรณานุกรม

จุลจอมเกล้าเจ้าอยู่หัว, พระบาทสมเด็จพระ. พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี. กรุงเทพฯ : ศรีปัญญา, 2552. 576 หน้า.  ISBN 978-611-7146-02-2
วิบูล วิจิตรวาทการ, น.พ.. สตรีสยามในอดีต. กรุงเทพฯ : สร้างสรรค์บุ๊คส์, 2542. 362 หน้า.  ISBN 974-7377-29-2
พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น. นนทบุรี : ศรีปัญญา, 2559. 800 หน้า.  ISBN 978-616-7146-08-9
ออโตแคด

ออโตแคด (AutoCAD) เป็นโปรแกรมช่วยออกแบบด้วยคอมพิวเตอร์ (CAD - Computer Aided Drafting/Design) พัฒนาโดยบริษัทออโตเดสก์ (Autodesk, Inc.) สหรัฐอเมริกา รุ่นล่าสุดของโปรแกรมในปัจจุบัน (พ.ศ. 2563) คือ AutoCAD 2021 ซึ่งทำงานบนระบบปฏิบัติการMicrosoft และ Mac
อลิเนีย จี.222

จี.222
อลิเนีย จี.222  (Alenia G.222)  เป็นเครื่องบินลำเลียงแบบแรกเครื่องยนต์ 2 ใบพัดที่สร้างขึ้นในอิตาลี เครื่องต้นแบบ จี.222 บินเป็นครั้งแรกเมื่อวันที่ 18 กรกฎาคม ค.ศ.  1970 และเริ่มสายการผลิตในวันที่ 23 กรกฎาคม ค.ศ.  1975
รายละเอียด จี.222

เครื่องบินลำเลียงแบบที่ ๑๔ (บ.ล.๑๔)
ประเภท : เครื่องบินลำเลียงขนาดกลาง
ผู้สร้าง : บ.ALENIA ประเทศอิตาลี  (ปัจจุบันคือ บ.Leonardo)
เครื่องยนต์ : เครื่องยนต์เทอร์โบใบพัด เจเนอรัลอิเล็กทริก ที64-จีอี-พี4ดี ให้กำลัง 3,399 แรงม้า จำนวน 2 เครื่อง
กางปีก : 28.8 เมตร 94 ฟุต 6 นิ้ว
ความยาว : 22.7 เมตร 74 ฟุต 1/2 นิ้ว
สูง : 9.8 เมตร 32 ฟุต
น้ำหนักตัวเปล่า : 14,590 กิโลกรัม (32,165 ปอนด์)
น้ำหนักวิ่งขึ้นสูงสุด : 28,000 กิโลกรัม (61,729 ปอนด์)
ภารกรรมบรรทุกสูงสุด : 9,000 กิโลกรัม
ความเร็วขั้นสูง : 540 กิโลเมตร/ชั่วโมง (336 ไมล์/ชั่วโมง) ที่น้ำหนักวิ่งขึ้นสูงสุด
อัตราเร็วเดินทาง : 439 กิโลเมตร/ชั่วโมง ที่น้ำหนักวิ่งขึ้นสูงสุด
อัตราไต่สูงสุด : 8.667 เมตร/วินาที
อัตราไต่เมื่อใช้เครื่องยนต์เดียว : ประมาณ 2 เมตร/วินาที
เพดานบินใช้งาน : 7,620 เมตร (25,000 ฟุต)
เพดานบินเมื่อใช้เครื่องยนต์เดียว : 5,000 เมตร (16,000 ฟุต)
ระยะทางวิ่งขึ้น 662 เมตร
พิสัยบิน : 2,950 กิโลเมตร เมื่อมีภารกรรมบรรทุก 5,000 กิโลกรัม
พิสัยบินไกลสุด : 4,633 กิโลเมตร เมื่อบรรทุกเชื้อเพลิงเต็มที่
ประจำการเมื่อ :  พ.ศ. 2538
นามเรียกขาน : Cowboy
ออโตบาห์น (แก้ความกำกวม)

Autobahn อาจหมายถึง
เอาโทบาน - ทางหลวงในเยอรมนี ออสเตรีย และสวิตเซอร์แลนด์
ออโตบาห์น (อัลบั้ม) - ผลงานของคราฟต์เวิร์ก
ดูเพิ่ม

ออโต้บาห์น - กลุ่มดนตรีสัญชาติไทย
หมาจิ้งจอกอาร์กติก

| หมาจิ้งจอกอาร์กติก |
| --- | --- |

สีขนปกติ

สีขนในฤดูร้อน
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Canidae
เผ่า:: Vulpini
สกุล:: Vulpes
สปีชีส์:: V.  lagopus
ชื่อทวินาม
Vulpes lagopus Linnaeus, 1758

ชนิดย่อย
 3 ชนิดย่อย (ดูในรายละเอียด)

แผนที่แสดงการกระจายพันธุ์ของหมาจิ้งจอกอาร์กติก
ชื่อพ้อง
 Alopex lagopus (Linnaeus, 1758)  Canis lagopus
หมาจิ้งจอกอาร์กติก, หมาจิ้งจอกขั้วโลก หรือ หมาจิ้งจอกหิมะ (; ชื่อวิทยาศาสตร์: Vulpes หรือ Alopex lagopus) เป็นหมาจิ้งจอกขนาดเล็ก อาศัยอยู่ทั่วไปในเขตชายผั่งมหาสมุทรอาร์กติก ตลอดจนเขตทุนดราที่เต็มไปด้วยหิมะและน้ำแข็ง จัดเป็นสัตว์เลี้ยงลูกด้วยน้ำนมอีกชนิดหนึ่ง ที่มีขนสีขาวเพื่อให้กลมกลืนกับสภาพแวดล้อม ช่วยให้ล่าเหยื่อได้ง่าย และสามารถพรางตัวจากศัตรูได้ด้วย
ชนิดย่อย

มีทั้งหมด 3 ชนิดย่อย
V. l. beringensis พบในช่องแคบแบริง
V. l. fuliginosus พบในไอซ์แลนด์
V. l. pribilofensis พบในเขตมหาสมุทรอาร์กติก
ลักษณะภายนอก

หมาจิ้งจอกอาร์กติกจัดว่าเป็นสัตว์ที่สามารถปรับสภาพให้ดำรงอยู่ในสภาพอากาศที่หนาวจัดได้ดีชนิดหนึ่ง มีระบบการปรับอุณหภูมิ ที่สามารถควบคุมความร้อนในร่างกายได้ สามารถทนอยู่ได้ในที่ ๆ มีอุณหภูมิต่ำถึง -50 องศาเซลเซียสได้ หมาจิ้งจอกอาร์กติกจะมีใบหน้าที่สั้นกว่าหมาจิ้งจอกชนิดอื่น และมีใบหูที่เล็ก ขนของมันฟูหนา เพื่อป้องกันการสูญเสียความร้อน มันจะมีขนอยู่บริเวณอุ้งเท้าเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก หรือเกิดพายุ หมาจิ้งจอกอาร์กติกจะขุดโพรงลึกลงไปใต้หิมะ และขดตัวนอนโดยใช้หางของมันตวัดมาปิดตัวและหน้าไว้คล้ายคนห่มผ้าห่ม และเมื่อฤดูหนาวหมดลง หิมะเริ่มละลาย ต้นไม้เริ่มผลิใบอ่อน หมาจิ้งจอกอาร์กติกเองก็มีการเปลี่ยนแปลง ขนสีขาวของมันจะร่วงลง และมีขนสีเทาอมน้ำตาลขึ้นแทนและจะสั้นกว่าขนในฤดูหนาว ทำให้ตัวมันดูเล็กลง และมีขนาดเท่าแมวบ้านเท่านั้น  ในขั้วโลกเหนือฤดูร้อนนั้นสั้นมาก และเมื่อฤดูหนาวกลับมา จิ้งจอกขั้วโลกก็จะเปลี่ยนสีขนกลับไปเป็นขนสีขาวอีกครั้ง เป็นการบอกให้รู้ว่า การต่อสู้กับความหนาวเย็นกำลังจะเริ่มต้นอีกครั้ง
ขนาด

ความยาววัดตั้งแต่หัวถึงลำตัว เพศผู้ประมาณ 85.3 เซนติเมตร (33.6 นิ้ว) และเพศเมียยาวประมาณ 82.1 เซนติเมตร (32.3 นิ้ว) ความยาวของหาง เพศผู้ประมาณ 31 เซนติเมตร (12.2 นิ้ว) และความยาวของหางเพศเมียประมาณ 30 เซนติเมตร (11.8 นิ้ว) ความกว้างของลำตัวจิ้งจอกขั้วโลก ประมาณ 25-30 เซนติเมตร (9.8-11.8 นิ้ว) น้ำหนักโดยประมาณของเพศผู้ ประมาณ 7.7 ปอนด์ (3.5 กิโลกรัม) ในขณะที่เพศเมียน้ำหนักประมาณ 3.1-7.1 ปอนด์ (1.4-3.2 กิโลกรัม)
การออกลูก

ในฤดูใบไม้ผลิ ช่วงต้นเดือนกันยายนจนถึงพฤษภาคม ใช้เวลาตั้งท้องประมาณ 52 วัน แม่หมาจะให้กำเนิดลูก โดยครอกหนึ่งจะมีประมาณ 6-7 ตัว และอาจมากได้ถึง 25 ตัว นับว่าเป็นสัตว์เลี้ยงลูกด้วยนมที่มีปริมาณลูกต่อครอกมากที่สุดในโลก ลูกหมาจะเติบโตอย่างรวดเร็วเพื่อให้ทันก่อนฤดูหนาวจะมาถึง ในช่วงเวลานี้พวกมันจะกินอาหารเป็นจำนวนมาก เพื่อเตรียมรับมือกับฤดูหนาวที่จะมาถึง หมาจิ้งจอกขั้วโลกจะเก็บอาหารไว้สำหรับฤดูหนาว เช่น ฝังซากหนูเลมมิ่งไว้ใต้หิมะ, เก็บไข่ไว้ในโพรงหิน  บางตัวจะเก็บนกเล็ก ๆ ไว้ถึง 27 ตัว และไข่อีก 40 ฟอง สำหรับฤดูหนาว ลูกหมาอาจจะยังอาศัยอยู่กับพ่อแม่ในช่วงแรกจนขนบริเวณอุ้งเท้ามันหนาขึ้นเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก
การล่าเหยื่อ

ในช่วงที่อากาศดี หมาจิ้งจอกอาร์กติกจะออกมาหาอาหาร ตามปกติมันจะล่าสัตว์เล็ก ๆ เช่น หนูเลมมิ่ง, นกกระทาขั้วโลก บางครั้งถ้าโชคดี ก็จะเจอซากสัตว์ที่หมีขั้วโลกกินเหลือทิ้งไว้ ก็จะกินซากนั้น
แหล่งข้อมูลอื่น

State of the Environment Norway: Arctic fox เก็บถาวร 2012-03-13 ที่ เวย์แบ็กแมชชีน
Smithsonian Institution - North American Mammals: Vulpes lagopus
อมพระมาพูด

อมพระมาพูด เป็นซิงเกิลเปิดตัวอัลบั้มของ ธงไชย แมคอินไตย์ และเสกสรรค์ ศุขพิมาย ในอัลบั้ม เบิร์ด-เสก ประพันธ์คำร้อง - ทำนองและเรียบเรียงโดย เสกสรรค์ ศุขพิมาย ออกจำหน่ายในวันที่ 5 พฤษภาคม พ.ศ. 2547 (วันฉัตรมงคล) โดยเป็น 1 ในเพลงของโปรเจ็กต์พิเศษที่ทำขึ้นเพื่อเฉลิมฉลองครบรอบ 20 ปีของ จีเอ็มเอ็ม แกรมมี่
มิวสิกวิดีโอ

มิวสิกวิดีโอนี้ได้ถูกเผยแพร่ครั้งแรกในวันที่ 5 พฤษภาคม พ.ศ. 2547 (วันฉัตรมงคล) ในรายการ ฮัลโหลวันหยุด ทางสถานีโทรทัศน์สีกองทัพบกช่อง 7 โดยถ่ายทำที่โรงงานน้ำตาลแห่งหนึ่งในอำเภอพนัสนิคม จังหวัดชลบุรี และสตูดิโอ 125 กำกับโดย ณัฐพล มุขขันธ์ โดยมี มาช่า วัฒนพานิช มาร่วมแสดงในบทบาทของสาวงามที่บังเอิญรถเสียและเดินหลงเข้าไปในหมู่บ้านแห่งหนึ่ง เลยทำให้ชาวบ้านร้านตลาดตกตะลึงในความงามของเธอ ส่วนฉากของ เบิร์ด - ธงไชย แมคอินไตย์ และ เสก โลโซ (เสกสรรค์ ศุขพิมาย) นั้น เป็นการประชันของ เบิร์ด - ธงไชย แมคอินไตย์ ซูเปอร์สตาร์ฝั่งป็อปในชุดสูทผูกเนคไทสุดเนี้ยบโดดขึ้นเวทีกับ เสก โลโซ (เสกสรรค์ ศุขพิมาย) ซูเปอร์สตาร์ฝั่งร็อกในบรรยากาศที่เซ็ตขึ้นมาเหมือนคอนเสิร์ตจริง โดยมีแฟนคลับร้อยกว่าชีวิตมาร่วมบรรยากาศข้าง ๆ เวทีด้วยความมันในอารมณ์ตามเพลงชนิดที่ว่าถ่ายกี่เทคกี่คัตยังไม่หาย
การตอบรับ > ชาร์ต

| ชาร์ต (พ> ศ. 2547) | อันดับสูงสุด |
| --- | --- |
ฮอตเวฟ ชาร์ตท็อป 20: 4
บันเทิงสยามกีฬา ซองชาร์ตออฟเดอะเยียร์: 1

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100: 22
ชาร์ต (พ.ศ. 2557): อันดับสูงสุด
จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100: 57
สโมสรวอลเลย์บอลหญิงแอร์ฟอร์ซ

| สโมสรกีฬาของกองทัพอากาศไทย> .ฟุตบอล (ชาย) | สโมสรกีฬาของกองทัพอากาศไทย> .วอลเลย์บอล (ชาย) | สโมสรกีฬาของกองทัพอากาศไทย> .วอลเลย์บอล (หญิง) |
| --- | --- | --- |

สโมสรวอลเลย์บอลหญิงแอร์ฟอร์ซ (หรือในชื่อ สโมสรวอลเลย์บอลควินท์ แอร์ฟอร์ซ ตามชื่อผู้สนับสนุน) เป็นสโมสรวอลเลย์บอลอาชีพในกรุงเทพมหานคร ประเทศไทย และได้รับการบริหารจัดการโดยบริษัท สโมสรวอลเลย์บอลแอร์ฟอร์ซ จำกัด ซึ่งเป็นบริษัทในเครือของกองทัพอากาศไทย โดยได้รับการโอนสิทธิ์มาจากสโมสรวอลเลย์บอลบางกอกกล๊าส ปัจจุบันแข่งขันในวอลเลย์บอลไทยแลนด์ลีก ปัจจุบันมี สุทัตตา เชื้อวู้หลิม ทำหน้าที่เป็นหัวหน้าทีม
ประวัติสโมสร

สโมสรวอลเลย์บอลหญิงแอร์ฟอร์ซ ก่อตั้งขึ้นในปี พ.ศ. 2561 โดยทางสโมสรวอลเลย์บอลบางกอกกล๊าสได้โอนสิทธิ์การเข้าแข่งขันให้กับทางบริษัท สโมสรวอลเลย์บอลแอร์ฟอร์ซ จำกัด และได้ทำการเปลี่ยนชื่อเป็น สโมสรวอลเลย์บอลหญิงแอร์ฟอร์ซ ซึ่งมีบริษัท ควินท์ เรล์ม จำกัดเป็นผู้สนับสนุนหลักของทีม
ชื่อก่อนหน้า

พ.ศ. 2561 – 2562 : ควินท์ แอร์ฟอร์ซ
พ.ศ. 2562 – ปัจจุบัน : โปรเฟล็กซ์ วีซี
ผลการแข่งขันลีก

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลีก | ลีก | อันดับที่ | จำนวนทีม | แมตช์ | ชนะ | แพ้ |
| ไทยแลนด์ลีก | ฤดูกาล 2018–19 | 5  | 8  | 14 | 6 | 8 |
รายชื่อผู้เล่นชุดปัจจุบัน

| รายชื่อผู้เล่นฤดูกาล 2018–2019 |
| --- | --- | --- | --- | --- | --- |
| หมายเลข | ผู้เล่น | ตำแหน่ง | ส่วนสูง (ม.)  | วันเกิด  |  |
| 1 |  มลิวรรณ ปราบณรงค์ | ตัวตบตรงข้ามหัวเสา | 1.73 | 27 สิงหาคม ค.ศ. 1990(1990-08-27) |  |
| 2 |  ฐิตาภา ทองสีดี | ตัวเซต | 1.73 | 4 กุมภาพันธ์ ค.ศ. 1996(1996-02-04) |  |
| 3 |  สุทัตตา เชื้อวู้หลิม  | ตัวตบหัวเสา | 1.73 | 19 ธันวาคม ค.ศ. 1992(1992-12-19) |  |
| 4 |  วิรวรรณ สัตยานุชิต | ตัวตบหัวเสา | 1.78 | 7 เมษายน ค.ศ. 1993(1993-04-07) |  |
| 6 |  ธิดารัตน์ เพ็ญวิชัย | ตัวตบหัวเสา | 1.78 | 28 พฤศจิกายน ค.ศ. 1992(1992-11-28) |  |
| 7 |  วนัทดา ทองหนุน | ตัวบล็อกกลาง | 1.82 | 20 ธันวาคม ค.ศ. 1997(1997-12-20) |  |
| 8 |   พิมพ์พิลา หมึกขุนทด | ตัวตบหัวเสา | 1.68 | 20 กันยายน ค.ศ. 1996(1996-09-20) |  |
| 9 |  เจิ่น ธิ บิ๊ก ถวี | ตัวบล็อกกลาง | 1.83 | 11 พฤศจิกายน ค.ศ. 2000(2000-11-11) |  |
| 10 |  จิ่ญ ธิ คั้ญ | ตัวตบหัวเสา | 1.82 | 2 เมษายน ค.ศ. 1997(1997-04-02) |  |
| 11 |  สุวพิชญ์ สุวรรณสิงห์ | ตัวบล็อกกลาง | 1.76 | 1 มิถุนายน ค.ศ. 2000(2000-06-01) |  |

| 12 |  อนงค์พร พรหมรัด | ตัวบล็อกกลาง | 1.80 | 2 มีนาคม ค.ศ. 1992(1992-03-02) |  |
| 13 |  ณัฐณิชา ใจแสน | ตัวเซต | 1.72 | 21 พฤษภาคม ค.ศ. 1998(1998-05-21) |  |
| 14 |  สิริกร สิงห์สม | ตัวตบหัวเสา | 1.55 | 27 กรกฎาคม ค.ศ. 2000(2000-07-27) |  |
| 15 |  เดือนเพ็ญ อารีเหลือ | ตัวรับอิสระ | 1.61 | 2 พฤศจิกายน ค.ศ. 1990(1990-11-02) |  |
| 16 |  นริศรา แก้วมะ | ตัวรับอิสระ | 1.58 | 1 เมษายน ค.ศ. 1996(1996-04-01) |  |
| 17 |  นุชนาถ ทองสูงเนิน | ตัวตบหัวเสา | 1.68 | 17 มีนาคม ค.ศ. 2000(2000-03-17) |  |
| 19 |  ภัทราทิพย์ แสนตระกูล | ตัวเซต | 1.67 | 17 มิถุนายน ค.ศ. 1996(1996-06-17) |  |
| 20 |  สุนิสา กงซุย | ตัวตบหัวเสา | 1.75 | 6 สิงหาคม ค.ศ. 1999(1999-08-06) |  |
ผู้เล่นนำเข้า

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ฤดูกาล | หมายเลข | ผู้เล่น | ตำแหน่ง | ประเทศ | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน |
| ฤดูกาล | หมายเลข | ผู้เล่น | ตำแหน่ง | ประเทศ | ไทยแลนด์ลีก | ไทยแลนด์ลีก | ซูเปอร์ลีก |  |
| ฤดูกาล | หมายเลข | ผู้เล่น | ตำแหน่ง | ประเทศ | เลก 1 | เลก 2 | ซูเปอร์ลีก |  |
| 2018–19 | 9 | เจิ่น ธิ บิ๊ก ถวี | ตัวบล็อกกลาง |  เวียดนาม | ✔ | ✔ | ✔ |  |
| 2018–19 | 10 | จิ่ญ ธิ คั้ญ | ตัวตบหัวเสา |  เวียดนาม | ✔ | ✔ | – |  |